देश की अनमोल धरोहर और दुनिया के अजूबों में शामिल ताजमहल के लिए सुप्रीम कोर्ट ने सख्त रुख अपना लिया है| ताजमहल के रखरखाव और संरक्षण के लिए कोर्ट ने केंद्र और राज्य सरकार को फटकार लगाई है| कोर्ट ने कहा है कि यदि इसे संभाला नहीं जा रहा है तो उसे ढहा दीजिए| पिछले कई दिनों से ताजमहल की चमक फीकी पड़ती जा रही है, जिसके बाद सुप्रीम कोर्ट ने कई निर्देश भी दिए, जिनका पालन नहीं होने पर कोर्ट ने सख्ती दिखाई|